বাংলাদেশের মুক্তিযুদ্ধের বিরোধিতাকারী এবং মানবতাবিরোধী অপরাধে দণ্ডিত বা অভিযুক্ত ব্যক্তি এবং তাদের পোষ্যদের আসন্ন জাতীয় সংসদ নির্বাচনে অংশগ্রহণে অযোগ্য ঘোষণা, নির্বাচনে প্রার্থীর সমান সুযোগ-সুবিধা নিশ্চিত করা সহ ৬ দফা দাবি জানিয়েছে সম্মিলিত সাংস্কৃতিক জোট। আজ মঙ্গলবার সকাল ১১টায় জাতীয় প্রেস ক্লাবে আয়োজিত এক সংবাদ সম্মেলনে এ দাবি জানানো হয়। সংবাদ সম্মেলনে চলমান রাজনৈতিক অবস্থায় সংস্কৃতিকর্মীদের অবস্থান ব্যাখা করে একটি লিখিত বক্তব্য উপস্থাপন করেন সম্মিলিত সাংস্কৃতিক জোটের সভাপতি গোলাম কুদ্দুছ।